### Beslutninger

Fremsendes med ændringsforslaget fra Socialistisk Folkepartis byrådsgruppe af 17. marts 2023 og ændringsforslaget fra Socialistisk Folkepartis, Radikale Venstres, Venstres og det Konservative Folkepartis byrådsgrupper af 22. marts 2023 til Økonomiudvalget til behandling i henhold til beslutning i byrådets møde den 22. marts 2023.

###

.

### Resume

Indstillingen beskriver budgetlægningen for Budget 2024.

Budgetproceduren skal sikre en proces, hvor byrådet arbejder sammen om at løse de største strategiske udfordringer inkl. de vilde problemer indenfor stramme økonomiske rammer.

Særlige fokuspunkter i dette års procedure er:

Regeringen har varslet store besparelser i kommunerne, og derudover er der væsentlige uomgængelige udgiftsbehov ift. bl.a. Østjyllands Brandvæsen, prisudviklingen og kollektiv trafik mv.

I Magistratens budgetforslag indarbejdes administrative besparelser på 50 mio. kr. i 2024 stigende til 100 mio. kr. i 2027 og forventet stigende til 150 mio. kr. i 2030.

Besparelserne gennemføres efter en ny proces, hvor der inden for en række temaer fokuseres på reelt at fjerne, reducere eller effektivisere administrative opgaver.

I budgetforhandlingerne besluttes, hvilke analyser bl.a. med relation til de syv vilde problemer, der skal udarbejdes frem mod næste års budgetlægning.

At politiske budgetforslag skal indeholde konkret finansiering inden for rammerne af den økonomiske politik, og uden forudsætninger om forhøjelse af den samlede skat.

I afdelingernes budget fremlægges forslag til Trine Henriksen, der sikrer, at anlægsbudgettet i budgetperioden svarer til den forventede anlægsramme.

### Beslutningspunkter

Det indstilles:

At 1) Byrådet godkender budgetproceduren og vedlagte tidsplan for Budget 2024.

At 2) der indarbejdes administrative besparelser på 50 mio. kr. i 2024 stigende til 100 mio. kr. i 2027 og forventet stigende til 150 mio. kr. i 2030.

### Sagsforløb

Udvalg: Magistraten

Dato: 20-03-2023

Karlo Mogensen: 3

Fremsendes til [adresse] med bemærkning, at Magistraten i mødet den 20. marts 2023 anbefaler, at byrådet tiltræder Borgmesterens Afdelings indstilling af 16. marts 2023.

Jano Jørgensen, rådmand Gustav Nørgaard, rådmand Nicolai Lassen, rådmand Tejs Madsen, Gert Christiansen og Rolf Thorsen tog forbehold.

Der var generel tilfredshed med justeringerne, der var sket, men der er stadig en række bekymringspunkter som Økonomiudvalget må drøfte i en kommende udvalgsbehandling.